**მემორანდუმი**

**------------- დარგობრივი უნარების ორგანიზაციის საინიციატივო ჯგუფის შექმნის შესახებ**

1 ივლისი 2022

ერთი მხრივ, **ა(ა)იპ პროფესიული უნარების სააგენტო** (ს/ნ N402184355, შემდგომში - სააგენტო) წარმოდგენილი მისი გენერალური **დირექტორის, თამარ ქიტიაშვილის** სახით და მეორე მხრივ, წინამდებარე მემორანდუმზე ხელმომწერი -------სექტორის დარგობრივი გაერთიანებები (შემდგომში ერთობლივად მოხსენიებული როგორც მხარეები), ხელმძღვანელობენ რა ურთიერთგაგებისა და ურთიერთპატივისცემის პრინციპებით და ითვალისწინებენ --------სექტორში თანამედროვე უნარების განვითარებაში თანამშრომლობის მნიშვნელობას, წინამდებარე მემორანდუმზე ხელმოწერით თანხმდებიან შემდეგზე:

**მუხლი 1. მემორანდუმის საგანი**

მემორანდუმის საგანია ------- სექტორში თანამედროვე უნარების განვითარების მიზნით, ----- სექტორის დარგობრივი უნარების ორგანიზაციის საინიციატივო ჯგუფის შექმნა (შემდგომში - საინიციატივო ჯგუფი) და შემდგომში საინფორმაციო და საკომუნიკაციო ტექნოლოგიების სექტორის დარგობრივი უნარების ორგანიზაციის სტატუსის მოპოვების მიზნით მხარეთა ერთობლივი ძალისხმევით მისი ინსტიტუციური გაძლიერება, ასევე, მხარეთა თანამშრომლობა ----- სექტორში დარგობრივი უნარების ორგანიზაციის საქართველოს კანონმდებლობით გათვალისწინებული ფუნქციების განხორციელების პროცესში.

**მუხლი 2. საინიციატივო ჯგუფის შექმნა და მისი შემდგომი ფორმირება**

2.1. წინამდებარე მემორანდუმზე ------ სექტორის დარგობრივი გაერთიანებების ხელმოწერით იქმნება საინიციატივო ჯგუფი.

2.2. საინიციატივო ჯგუფის თითოეულ წევრს აქვს ერთი ხმის უფლება, თუ საინიციატივო ჯგუფის მუშაობის წესით სხვა რამ არ იქნება განსაზღვრული. საინიციატივო ჯგუფი, თავის პირველ შეხვედრაზე, საინიციატივო ჯგუფის წევრთა ხმათა უმრავლესობით, იღებს საინიციატივო ჯგუფის მუშაობის წესს, რაც აისახება საინიციატივო ჯგუფის შეხვედრის ოქმში.

2.3. საინიციატივო ჯგუფთან მიერთება შეუძლია --------სექტორში არსებულ ნებისმიერ დარგობრივ გაერთიანებას (ბიზნეს ასოციაცია, პროფესიული ასოციაცია, ინტერესთა ჯგუფი). საინიციატივო ჯგუფთან მიერთება ხორციელდება წინამდებარე მემორანდუმზე ხელმოწერით.

2.4. საინიციატივო ჯგუფთან მიერთების მსურველი, მემორანდუმზე ხელმოწერით იღებს ვალდებულებას, შეასრულოს როგორც წინამდებარე მემორანდუმით გათვალისწინებული ფუნქციები, ასევე, დაიცვას საინიციატივო ჯგუფის მიერ მიღებული წესები.

**მუხლი 3. საინიციატივო ჯგუფის მანდატი**

საინფორმაციო და საკომუნიკაციო ტექნოლოგიების სექტორში თანამედროვე უნარების განვითარების მიზნით, საინიციატივო ჯგუფი:

3.1. უზრუნველყოფს --------- სექტორში საკვანძო აქტორების (დარგობრივი გაერთიანებები) კონსოლიდაციასა და ჩართვას საინიციატივო ჯგუფში, მისი წარმომადგენლობითობის ხარისხის გაზრდის მიზნით;

3.2. ---------------სექტორში დარგობრივი უნარების ორგანიზაციისადმი წაყენებული მოთხოვნების დაკმაყოფილების მიზნით შეიმუშავებს საგზაო რუკას, ასევე, უზრუნველყოფს საინფორმაციო და საკომუნიკაციო ტექნოლოგიების სექტორის დარგობრივი უნარების ორგანიზაციის განვითარების სტრატეგიის შემუშავებას სააგენტოსთან და სხვა დაინტერესებულ მხარეებთან თანამშრომლობით;

3.3. დარგობრივი უნარების ორგანიზაციად რეგისტრაციამდე, თანამშრომლობს სააგენტოსთან მის მიერ დარგობრივი უნარების ორგანიზაციის საქართველოს კანონმდებლობით გათვალისწინებული ფუნქციების განხორციელების ხელშესაწყობად;

3.4. საკუთარი საქმიანობის გაცნობის მიზნით, არანაკლებ კვარტალში ერთხელ, სააგენტოსთან და დაინტერესებულ მხარეებთან მართავს სამუშაო შეხვედრას;

3.5. მონაწილეობს სააგენტოს მიერ ჩატარებულ კონსულტაციებში და სხვა სახის სამუშაო შეხვედრებში;

3.6. ახორციელებს საინიციატივო ჯგუფის მუშაობის წესით გათვალისწინებულ სხვა საქმიანობას, რაც ხელს შეუწყობს წინამდებარე მემორანდუმით განსაზღვრული მიზნების მიღწევას.

**მუხლი 4. მხარეთა უფლებამოსილებები**

4.1. მემორანდუმის მიზნებიდან გამომდინარე, მხარეები ითანამშრომლებენ ეკონომიკის მომიჯნავე სექტორების წარმომადგენლებთან, დარგობრივ გაერთიანებებთან, პროფესიული განათლების პროვაიდერებთან და სხვა დაინტერესებულ მხარეებთან.

4.2. საინიციატივო ჯგუფის საქმიანობის ხელშეწყობის მიზნით, სააგენტო:

4.2.1. საინიციატივოჯგუფს აწვდის შესაბამის ინფორმაციას და დოკუმენტაციას;

4.2.2. შესაძლებლობის ფარგლებში, ხელს უწყობს ეროვნული და საერთაშორისო გამოცდილების გაზიარებას, საქმიანობის მხარდაჭერასა და საჭიროების შემთხვევაში, საინიციატივო ჯგუფის მუშაობის პროცესში კონსულტანტების ჩართულობას;

4.2.3. უზრუნველყოფს საინფორმაციო და სხვა სახის შეხვედრებში საინიციატივო ჯგუფის ჩართულობის კოორდინაციას.

4.3.წინამდებარემემორანდუმი არ ითვალისწინებს მხარეებს შორის რაიმე სახით და/ან ფორმით ფინანსური ვალდებულებების წარმოშობას, თუ სხვა რამ არ იქნა დადგენილი მხარეთა შორის დამატებითი წერილობითი შეთანხმების საფუძველზე.

**მუხლი 5. მემორანდუმის მოქმედების ვადა და მისი შეწყვეტის საფუძვლები**

5.1. მემორანდუმი ძალაში შედის მხარეთა მიერ ხელმოწერის მომენტიდან და მოქმედებს საქართველოს კანონმდებლობით დადგენილი წესით შესაბამისი დარგობრივ უნარების ორგანიზაციის რეგისტრაციამდე.

5.2. საინიციატივო ჯგუფის თითოეულ წევრს უფლება აქვს გავიდეს საინიციატივო ჯგუფიდან და შესაბამისად მემორანდუმიდან. სააგენტოს გასვლა მემორანდუმიდან იწვევს მემორანდუმის შეწყვეტას.

5.3. მემორანდუმის შეწყვეტის შემდეგ მხარეები, მათი შესაძლებლობების ფარგლებში, განახორციელებენ ყველა შესაბამის და აუცილებელ ღონისძიებას მემორანდუმის ფარგლებში უკვე დაწყებული საქმიანობების დასასრულებლად.

**მუხლი 6. მემორანდუმის დამატებითი პირობები**

6.1. წინამდებარე მემორანდუმი გაფორმებულია საქართველოს კანონმდებლობის შესაბამისად და რეგულირდება საქართველოს კანონმდებლობით.

6.2. მემორანდუმი შედგენილია 7 (შვიდი) თანაბარი იურიდიული ძალის მქონე ეგზემპლარად, თითოეულ მხარეს გადაეცემა თითო ეგზემპლარი.

6.3. მემორანდუმში ცვლილებების და დამატებების შეტანა შესაძლებელია მხარეთა წერილობითი შეთანხმებით.

6.4. მემორანდუმში შეტანილი ნებისმიერი ცვლილება წარმოადგენს წინამდებარე მემორანდუმის განუყოფელ ნაწილს.

6.5. მხარეთა შორის სადავო საკითხები წყდება მოლაპარაკების გზით, ხოლო შეთანხმების მიუღწევლობის შემთხვევაში დავას განიხილავს სასამართლო.

**მუხლი 7. მხარეთა რეკვიზიტები**

ხელმომწერები:

|  |  |
| --- | --- |
| პროფესიული უნარების სააგენტო  გენერალური დირექტორი  თამარ ქიტიაშვილი | ა(ა)იპ საქართველოს ციფრული ტრანსფორმაციის კონსორციუმი  წარმომადგენელი: |